stanford-oval/wikipedia huggingface dataset:
พระเจ้าคนุตมหาราช
เสด็จสวรรคตและการสืบราชสันตติวงศ์ > พระบรมอัฐิที่วินเชสเตอร์

พระบรมศพของพระเจ้าคนุตได้รับการฝังที่โบสถ์โอลด์มีนสเตอร์ วินเชสเตอร์ ต่อมาหลังราชวงศ์นอร์มันพิชิตอังกฤษใน ค.ศ. 1066 ราชวงศ์ใหม่ได้ริเริ่มโครงการก่อสร้างปราสาทและอาสนวิหารเป็นจำนวนมากตลอดช่วงสมัยกลางตอนกลาง รวมถึงอาสนวิหารวินเชสเตอร์ซึ่งถูกสร้างทับโบสถ์โอลด์มีนสเตอร์ของชาวแองโกล-แซกซัน จึงมีการเคลื่อนย้ายพระบรมศพของบูรพกษัตริย์และเชื้อพระวงศ์ทั้งหลายไปบรรจุไว้ในหีบเก็บศพของอาสนวิหารใหม่ ระหว่างช่วงสงครามกลางเมืองอังกฤษในคริสต์ศตวรรษที่ 17 ทหารฝ่ายรัฐสภาได้เข้าปลันตัวอาสนวิหาร พระบรมอัฐิของพระเจ้าคนุตถูกเทออกมาจากหีบและกระกระจายปะปนไปกับร่างในหีบอื่น โดยเฉพาะหีบที่บรรจุพระบรมอัฐิของพระเจ้าวิลเลียมที่ 2 หลังการฟื้นฟูระบอบกษัตริย์ ได้มีการเก็บรวบพระบรมอัฐิของพระองค์และนำกลับไปบรรจุในหีบใบเดิม ทว่าก็มีสภาพไม่เรียบร้อยนัก
การอภิเษกสมรสและพระราชโอรสธิดา

1 – พระนางเอลฟ์จิฟูแห่งนอร์แธมตัน
พระเจ้าสเวน คนุตสัน กษัตริย์แห่งนอร์เวย์
พระเจ้าฮาโรลด์ แฮร์ฟุต กษัตริย์แห่งอังกฤษ
2 – พระนางเอ็มมาแห่งนอร์ม็องดี
พระเจ้าฮาร์ธาคนุต กษัตริย์แห่งเดนมาร์กและอังกฤษ
กันฮิลด์ดา สมเด็จพระราชินีแห่งชาวเยอรมัน อภิเษกสมรสกับพระเจ้าไฮน์ริชที่ 3 แห่งชาวโรมัน
เหล่าสเคลของพระเจ้าคนุต

ในหนังสือ สเคลดาเทล ซึ่งเป็นบานแผนกรายชื่อนักกวีสเคลภาษานอร์สเก่า ระบุชื่อของนักกวีจำนวนแปดคนที่ถวายการรับใช้อยู่ในราชสำนักของพระเจ้าคนุต ในจำนวนนี้ มีกวีกึ่งหนึ่ง ได้แก่ ซิกวาทร์ ธอร์ดาร์สัน อกตตรา สวาติ ธอร์อารินน์ ลอฟทุงกา และ ฮัลวาร์รอร์ ฮาเรเคลบีซี ได้ประพันธ์บทกวียอพระเกียรติพระเจ้าคนุต ซึ่งยังมีบางส่วนหลงเหลือมาถึงปัจจุบัน ขณะเดียวกันก็ไม่พบงานประเภทนี้จากกวีอีกสี่คนที่เหลือเลย ได้แก่ เบอซี ทอร์ฟูสัน อาร์นอร์ ธอร์รอสัน ยาร์ลสเคล (ไม่มีชื่อระบุไว้ในบานแผนก แต่ทราบชื่อจากงานเขียนชิ้นอื่น) สเตน สแคปตาสัน [es; nn] และโอดาร์เคเปีย [nn; sv] (ไม่ทราบนามจริง) งานเขียนหลักที่เกี่ยวกับพระเจ้าคนุต ได้แก่ บทกวี คนุตดราพา ทั้งสามบท ประพันธ์โดยซิกวาทร์ ธอร์ดาร์สัน อกตตรา สวาติ และฮัลวาร์รอร์ ฮาเรเคลบีซี บทกวี ฮอฟฟูลาร์สัน และ ท็อกดราพา ประพันธ์โดยธอร์อารินน์ ลอฟทุงกา พระเจ้าคนุตยังถูกอ้างถึงในงานกวีนิพันธ์สเคลร่วมสมัยอีกสองชิ้น คือบทกวี อีริคดราพา (Eiríksdrápa) ของธอร์รอร์ โคไบน์สัน และ ลิสมันท์นาฟล็อกซ์ ซึ่งไม่ทราบผู้ประพันธ์
เหล่าสเคลของพระเจ้าคนุตเน้นการใช้โวหารเปรียบเปรยการปกครองอาณาจักรของพระองค์กับการปกครองสวรรค์ของพระผู้เป็นเจ้า อันจะเห็นได้ชัดจากบทสัมผัสรับ เช่น บทสัมผัสรับของบทกวี ฮอฟฟูลาร์สัน ของธอร์อารินน์ ซึ่งแปลได้ว่า "พระเจ้าคนุตทรงปกปักษ์แผ่นดินในฐานะผู้พิทักษ์แห่งพระบิแซนเทียม [หมายถึงพระเจ้า] [ทรงพิทักษ์ไว้ซึ่ง] สวรรค์" และสัมผัสรับในกลอน คนุตดราพา ของฮัลวาร์รอร์ซึ่งแปลได้ว่า "พระเจ้าคนุตทรงพิทักษ์ไว้ซึ่งแผ่นดิน ดั่งที่องค์ผู้เป็นนายของสรรพสิ่ง [ทรงไว้ซึ่ง] ทิวเหล่ามหาบรรพต [เป็นคำอุปมาถึงสวรรค์]" แม้บทกวีเหล่านี้จะมีนัยทางศาสนาคริสต์ เหล่านักกวีก็ได้ทำการอ้างถึงความเชื่อดั่งเดิมของชาวนอร์สด้วย โดยเฉพาะอย่างยิ่งในงานเขียนของฮัลวาร์รอร์ ตัวอย่างเช่น ในครึ่งบาทของกลอนชิ้นหนึ่งมีความว่า "เหล่าเฟย์ฮแห่งเสียงอาวุธโครมคราม [หมายถึง นักรบ] ได้ทำให้นอร์เวย์อยู่ใต้พระองค์ เหล่าข้ารับใช้แห่งการประจัญ [หมายถึง นักรบ] ดับความหิวโหยแด่เหล่าเหยี่ยว [เรเวน] ของเหล่าวัลกือริยา" เหล่าสเคลกล่าวถึงพระเจ้าคนุตในที่นี้ว่าทรง "เฟย์ฮแห่งการศึก" ซึ่งเป็นการอุปมาอุปมัยอย่างง่าย (Kenning) โดยใช้พระนามของเทพนอร์ส คือ เทพเฟย์ฮ การอุปมาในลักษณะนี้ถูกหลีกเลี่ยงโดยนักกวีที่ถวายการรับใช้ในราชสำนักนอร์เวย์ แค่ดูเหมือนพระเจ้าคนุตจะทรงมีท่าทีผ่อนปรนมากกว่าในเรื่องของการยกศาสนาดั้งเดิมมาใช้อุปมาอุปมัยในงานวรรณกรรม
ตำนานพระเจ้าคนุตกับกระแสน้ำ

ตำนานพระเจ้าคนุตทรงพยายามต้านทานกระแสน้ำถูกบันทึกไว้ครั้งแรกโดยเฮนรีแห่งฮันทิงดอนใน ฮิสทอเรีย แองโกลโลรุม ซึ่งเป็นงานเขียนประเภทบันทึกเหตุการณ์ที่เขาจัดทำขึ้นในช่วงต้นคริสต์ศตวรรษที่ 12 ความว่า
ครั้นเมื่อพระราชอำนาจของพระองค์อยู่ในจุดสูงสุด พระองค์มีพระราชดำรัสสั่งให้นำพระราชอาสน์มาตั้ง ณ ริมชายฝั่ง ขณะเกลียวคลื่นกำลังซัดเข้ามา จากนั้นพระองค์จึงตรัสแก่คลื่นนั้นว่า "เจ้าเป็นบ่าวแห่งข้า ดั่งเช่นปฐพีที่ข้านั่งทอดกายนี้เป็นของข้า และมิมีผู้ใดที่ต่อต้านการความเป็นนายเหนือหัวของข้าแล้วจักลอยนวลไปได้ ข้าขอบัญชาแก่เจ้า จงอย่าซัดสาดแผ่นดินข้า อย่าทำให้อาภรณ์ฤๅแขนขาของนายเจ้าเปียกปอนเถิด" แต่น้ำทะเลก็ขึ้นมาตามปรกติวิสัย และซัดถูกพระบาทและพระชงฆ์ของพระองค์อย่างไม่แยแส แล้วจึงกลับลงไป พระเจ้าคนุตจึงมีพระราชปรารภว่า "ให้ทั้งโลการู้ไว้เถิดว่าราชอำนาจของเหล่ากษัตริย์นั้นว่างเปล่าแลไร้ค่าเพียงใด และไม่มีกษัตริย์พระองค์ใดจะคู่ควรแก่เกียรตินี้ เว้นแต่พระองค์ผู้ซึ่งสวรรรค์ โลก และมหานทีจักเชื่อฟังกฎเกณฑ์อันประดิษฐานถาวร"
ตำนานนี้นับเป็นเรื่องราวเกี่ยวกับพระเจ้าคนุตที่มีผู้รู้จักมากที่สุด ทั้งนี้ในสำนวนสมัยใหม่นั้นจะระบุว่าพระเจ้าคนุตทรงทราบอยู่ก่อนแล้วว่าพระองค์ไม่สามารถควบคุมเกลียวคลื่นได้ตั้งแต่ต้น
ดูเพิ่ม

จักรวรรดิทะเลเหนือ
ธงนกเรเวน
ยุคไวกิง
เชิงอรรถ

ก  พระราชมารดาของพระเจ้าคนุตยังคงเป็นหัวข้อถกเถียงในวงการประวัติศาสตร์ บางทฤษฎีบอกว่าคือพระนางกันฮิลด์แห่งเว็นเด็น อีกทฤษฎีบอกพระนางไม่มีตัวตนหรือขาดหลักฐานที่น่าเชื่อถือ นักบันทึกเหตุการณ์ในสมัยกลาง เทตมาร์แห่งเมอร์ซบวร์คและอาดัมแห่งเบรเมิน บันทึกไว้ว่าพระเจ้าคนุตเป็นพระราชโอรสในเจ้าหญิงโปแลนด์ ผู้เป็นพระธิดาในดยุกมิเอสโกที่ 1 แห่งโปแลนด์ และพระขนิษฐาในพระเจ้าบอแลสวัฟที่ 1 ผู้กล้าหาญ พระองค์อาจจะมีพระนามว่า "สเวโตสลาวา" (Świętosława) (ดูเพิ่มที่: ซิกริดผู้ทรนง) : ซึ่งถูกเชื่อมโยงเข้ากับการที่มีทหารโปแลนด์ร่วมกองทัพของพระองค์เมื่อครั้งการพิชิตอังกฤษ และพระนามของพระขนิษฐาของพระองค์ซึ่งเป็นภาษาตระกูลสลาฟ สามารถถอดเป็นภาษาละตินได้ว่า Santslaue Encomiast, Encomium Emmae, ii. 2, p. 18; Thietmar, Chronicon, vii. 39, pp. 446–47; Trow, Cnut, p. 40. Lawson 2010 harvnb error: no target: CITEREFLawson2010 (help) เขียนไว้ว่าไม่มีผู้ใดทราบพระนามของพระนาง
ข  พระนามในภาษาสมัยใหม่: เดนมาร์ก: Knud den Store หรือ Knud II นอร์เวย์: Knut den mektige สวีเดน: Knut den Store
อ่านเพิ่ม

Barlow, Frank (1979) [1963]. The English Church, 1000–1066 (2nd ed.). London: Longman.
Bolton, Timothy (2009). The Empire of Cnut the Great: Conquest and the Consolidation of Power in Northern Europe in the Early Eleventh Century. The Northern World. North Europe and the Baltic c. 400–1700 A.D.: Peoples, Economies and Cultures. Vol. 40. Leiden: Brill. ISBN 978-90-04-16670-7. ISSN 1569-1462.
Hudson, B. T. (1992). "Cnut and the Scottish Kings". The English Historical Review. 107 (423): 350–60. doi:10.1093/ehr/cvii.423.350.
Mack, Katharine (1984). "Changing Thegns: Cnut's Conquest and the English Aristocracy". Albion. 16 (4): 375–87. doi:10.2307/4049386. JSTOR 4049386.
North, Richard; Goeres, Erin; Finlay, Alison, บ.ก. (2022). Anglo-Danish Empire: A Companion to the Reign of King Cnut the Great. De Gruyter.
Rumble, Alexander R., บ.ก. (1994). The Reign of Cnut: King of England, Denmark and Norway. Studies in the early history of Britain. London: Leicester UP.
Scandinavica, An International Journal of Scandinavian Studies, (2018) Vol. 57, No 1, issue on "Remembering Cnut the Great"
สถานีพระราม 9

สถานีพระราม 9 (อังกฤษ: Phra Ram 9 Station, รหัส BL20) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก-ห้วยขวาง กรุงเทพมหานคร บริเวณแยกพระราม 9 มีทำเลอยู่ในย่านธุรกิจ, อาคารสำนักงาน, ศูนย์การค้าด้านอุปกรณ์คอมพิวเตอร์ และสถานบันเทิงย่านรัชดาภิเษก
ที่ตั้ง

ถนนรัชดาภิเษก บริเวณทิศเหนือของสี่แยกพระราม 9 จุดบรรจบถนนรัชดาภิเษก, ถนนอโศก-ดินแดง และถนนพระราม 9 ในพื้นที่แขวงดินแดง เขตดินแดง และแขวงห้วยขวาง เขตห้วยขวาง กรุงเทพมหานคร
แผนผังสถานี

| 0 | 1 | 2 |
| --- | --- | --- |
| G ระดับถนน  | - | ป้ายรถประจำทาง, ฟอร์จูนทาวน์ สถานเอกอัครราชทูตสาธารณรัฐประชาชนจีนประจำประเทศไทย |
| B1 ชั้นร้านค้า  |  | ทางออก 1-3, เซ็นทรัล พระราม 9, อาคารสำนักงาน จีทาวเวอร์, เมโทรมอลล์ |
| B2 ชั้นขายบัตรโดยสาร  | ชั้นขายบัตรโดยสาร | ห้องขายบัตรโดยสาร, เครื่องขายบัตรโดยสาร |
| B3 ชานชาลา | ชานชาลา 2 | สายสีน้ำเงิน มุ่งหน้า ท่าพระ (ผ่าน บางซื่อ) |
B3 ชานชาลา: ชานชาลาเกาะกลาง, ประตูรถจะเปิดทางด้านขวา
| B3 ชานชาลา | ชานชาลา 1 | สายสีน้ำเงิน มุ่งหน้า หลักสอง |
รายละเอียดสถานี > สัญลักษณ์ของสถานี

ใช้สัญลักษณ์เป็นรูปเลข 9 ไทย (๙) เนื่องจากสถานีตั้งอยู่บริเวณสี่แยกพระราม 9 จุดตัดถนนพระราม 9 โดยใช้สีแดงเพื่อบ่งบอกถึงความเป็นย่านธุรกิจ หรือตลาด
รายละเอียดสถานี > รูปแบบของสถานี

เป็นสถานีใต้ดิน กว้าง 23 เมตร ยาว 199 เมตร ระดับชานชาลาอยู่ลึก 18 เมตรจากผิวดิน เป็นชานชาลาแบบเกาะกลาง (Station with Central Platform)
รายละเอียดสถานี > ทางเข้า-ออกสถานี

1 ศูนย์การค้าฟอร์จูนทาวน์,, โลตัส รัชดาภิเษก, อาคารซี.พี.ทาวเวอร์ 2, โรงแรมแกรนด์เมอร์เครียว ฟอร์จูน, ตลาดอยู่เจริญ, สถานทูตจีน, ป้ายรถประจำทางไปห้วยขวาง-ดินแดง
2 ทรู ทาวเวอร์, เซ็นทรัลแกรนด์ (ทางเชื่อม)
3 ป้ายรถประจำทางไปอโศก-รามคำแหง, เดอะ ชอปเปส แกรนด์ พระราม 9 และอาคารสำนักงาน จีทาวเวอร์ (ทางเชื่อม)
รายละเอียดสถานี > การจัดพื้นที่ในตัวสถานี

แบ่งเป็น 3 ชั้น ประกอบด้วย
1 ชั้นศูนย์การค้า เมโทรไนน์ และทางเดินเชื่อมศูนย์การค้าเซ็นทรัล พระราม 9 (เซ็นทรัลแกรนด์) และอาคารสำนักงาน จีทาวเวอร์
2 ชั้นออกบัตรโดยสาร
3 ชั้นชานชาลา
สิ่งอำนวยความสะดวก

ลิฟท์สำหรับผู้พิการ ที่ทางเข้า-ออกที่ 1 และ 2
ศูนย์การค้าภายในสถานี

ภายในสถานีพระราม 9 ได้จัดให้มีส่วนร้านค้า หรือเมโทรไนน์ ที่ชั้นบนสุดของสถานี เปิดให้บริการวันที่ 1 พฤศจิกายน พ.ศ. 2556 และยังมีทางเข้าสู่ศูนย์การค้าเซ็นทรัล พระราม 9 ที่ชั้น B ของศูนย์การค้า เพื่อเชื่อมทางเดินเข้าตัวสถานีที่ชั้นบนสุดของสถานี นับเป็นอาคารอสังหาริมทรัพย์หลังที่สองที่สามารถเจาะตัวสถานีเพื่อทำทางเดินเข้าสู่สถานีได้
เวลาให้บริการ

| ปลายทาง> สายเฉลิมรัชมงคล.ชานชาลาที่ 1 | ปลายทาง> สายเฉลิมรัชมงคล.ชานชาลาที่ 1 | วัน> สายเฉลิมรัชมงคล.ชานชาลาที่ 1 | ขบวนแรก> สายเฉลิมรัชมงคล.ชานชาลาที่ 1 | ขบวนสุดท้าย> สายเฉลิมรัชมงคล.ชานชาลาที่ 1 | สายเฉลิมรัชมงคล> ชานชาลาที่ 1 | สายเฉลิมรัชมงคล> ชานชาลาที่ 1 |
| --- | --- | --- | --- | --- | --- | --- |
| BL38 | หลักสอง | จันทร์ – ศุกร์ | 05:56 | 23:52 |  |  |
| BL38 | หลักสอง |  |  |  |  |  |
| BL38 | หลักสอง | เสาร์ – อาทิตย์ นักขัตฤกษ์ | 05:58 | 23:52 |  |  |

ชานชาลาที่ 2
| BL01 | ท่าพระ   (ผ่านบางซื่อ) | จันทร์ – ศุกร์ | 05:55 | 23:45 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) | เสาร์ – อาทิตย์ นักขัตฤกษ์ | 06:01 | 23:45 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) |  |  |  |  |  |
| ขบวนสุดท้ายเชื่อมต่อสายสีม่วง | – | 22:59 |  |  |  |  |
จุดเชื่อมต่อการเดินทาง

ท่าอากาศยานสุวรรณภูมิ เชื่อมต่อด้วยรถประจำทางสาย 551 จากป้ายรถบนถนนพระราม 9 หน้าอาคารชำนาญเพ็ญชาติ (ทางเข้า-ออกที่ 3) หรือเชื่อมต่อด้วยรถแท็กซี่ ซึ่งใช้เส้นทางหลักบนถนนพระราม 9 ต่อเนื่องไปยังถนนกรุงเทพฯ-ชลบุรี (มอเตอร์เวย์กรุงเทพฯ-ชลบุรี) เข้าสู่ท่าอากาศยานสุวรรณภูมิ
รถโดยสารประจำทาง

ถนนรัชดาภิเษก หน้าฟอร์จูนทาวน์ สาย 73 136 137 179 185 206 514 517 (1-56) (รถไปหมอชิต2) 529E(4-29E)
ถนนพระราม 9 หน้าอาคารชำนาญเพ็ญชาติ สาย 137 168 179 517(1-56) 3-26E *34E(1-2E)(TSB)(เฉพาะขากลับรังสิต) 1-63 555(S6)(TSB)
ถนนอโศก-ดินแดง หน้าตลาดอยู่เจริญ สาย 73 168 514 3-26E *34E(1-2E)(TSB)
(เฉพาะขากลับรังสิต) 517(1-56)(รถไปอนุสาวรีย์) 1-63 555(S6)(TSB) 3-55
สถานที่สำคัญใกล้เคียง

สถานเอกอัครราชทูตสาธารณรัฐประชาชนจีนประจำประเทศไทย
ตลาดหลักทรัพย์แห่งประเทศไทย
สำนักงานกองทุนเงินให้กู้ยืมเพื่อการศึกษา
บริษัท อสมท จำกัด (มหาชน)
สถานีวิทยุ อสมท
เอ็มคอตเอชดี
สำนักข่าวไทย
ธนาคารอาคารสงเคราะห์
โรงพยาบาลพระราม 9
ตลาดอยู่เจริญ
ฟอร์จูนทาวน์
โรงแรมอวานี รัชดา แบงค็อก
อาคารซี.พี. ทาวเวอร์ 2
โลตัส รัชดาภิเษก
อาคารรุ่งโรจน์ธนกุล
อาคารเอไอเอ แคปปิตอล เซ็นเตอร์ รัชดาภิเษก
อาคารชำนาญเพ็ญชาติ
อาคารทรู ทาวเวอร์
โครงการเซ็นทรัลแกรนด์
ศูนย์การค้าเซ็นทรัล พระราม 9 (สำนักงานของหน่วยธุรกิจห้างสรรพสินค้าและศูนย์สรรพสินค้าโรบินสัน บจก.สรรพสินค้าเซ็นทรัล)
เดอะ ช็อปส์ แอท แกรนด์ พระราม 9
อาคารเดอะไนน์ทาวเวอร์ แอท แกรนด์ พระราม 9
อาคารจีแลนด์ ทาวเวอร์ แอท แกรนด์ พระราม 9
อาคารยูนิลีเวอร์เฮาส์ แอท แกรนด์ พระราม 9 (สำนักงานใหญ่ของยูนิลีเวอร์ภูมิภาคเอเชียแปซิฟิก)
แหล่งข้อมูลอื่น

แผนที่จากเว็บไซต์บีอีเอ็ม เก็บถาวร 2022-05-18 ที่ เวย์แบ็กแมชชีน
| ด ค ก สถานีของรถไฟฟ้ามหานคร สายเฉลิมรัชมงคล |
| --- | --- |
ท่าพระ–บางซื่อ:  ท่าพระ   จรัญฯ 13  ไฟฉาย  บางขุนนนท์   บางยี่ขัน  สิรินธร  บางพลัด  บางอ้อ  บางโพ  เตาปูน  
บางซื่อ–หัวลำโพง:  บางซื่อ   กำแพงเพชร  สวนจตุจักร   พหลโยธิน   ลาดพร้าว   รัชดาภิเษก  สุทธิสาร  ห้วยขวาง  ศูนย์วัฒนธรรมแห่งประเทศไทย   พระราม 9  เพชรบุรี   สุขุมวิท   ศูนย์การประชุมแห่งชาติสิริกิติ์  คลองเตย  ลุมพินี  สีลม   สามย่าน  หัวลำโพง 
หัวลำโพง–หลักสอง:  วัดมังกร  สามยอด   สนามไชย  อิสรภาพ  ท่าพระ   บางไผ่  บางหว้า   เพชรเกษม 48  ภาษีเจริญ  บางแค  หลักสอง 
หลักสอง–พุทธมณฑล สาย 4 (โครงการ):  พุทธมณฑล สาย 2  ทวีวัฒนา  หนองแขม  พุทธมณฑล สาย 4 
เลข "๙" เป็นสัญลักษณ์ของสถานี
ทางเข้า-ออกที่ 2 ด้านหน้าเซ็นทรัล พระราม 9
ทางเชื่อมใต้ดินไปยังเซ็นทรัล พระราม 9 ชั้น B
แผนผังบริเวณสถานี
มาหยารัศมี

| มาหยารัศมี |
| --- | --- |
บทประพันธ์: บุษยมาส
บทละครโทรทัศน์: ดารารุ่ง
กำกับโดย: ทองสิทธิ์ โสดาโคตร กฤษฎากร มะลิวัลย์
แสดงนำ: วงศกร ปรมัตถากร ดาวิกา โฮร์เน่
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 20
การผลิต
ความยาวตอน: 2 ชั่วโมง
บริษัทผู้ผลิต: ดาราวิดีโอ
ออกอากาศ
สถานีโทรทัศน์: ช่อง 7
ออกอากาศ: 28 เมษายน 2555 (2555-04-28) – 10 มิถุนายน 2555 (2555-06-10)
มาหยารัศมี (อังกฤษ: MAYA RASAMEE) เป็นนวนิยายที่ถูกนำมาดัดแปลงสร้างเป็นภาพยนตร์และละครโทรทัศน์มาแล้วถึง 3 ครั้ง ครั้งแรกถูกนำมาสร้างเป็นภาพยนตร์ในปี พ.ศ. 2518 จากการกำกับของพันคำ นำแสดงโดยอรัญญา นามวงศ์, นาท ภูวนัย, ยอดชาย เมฆสุวรรณ และอนันต์ สัมมาทรัพย์ แต่ปัจจุบันยังหาฟิล์มหนังเรื่องนี้ยังไม่พบ ครั้งที่ 2 ถูกนำมาสร้างเป็นละครโทรทัศน์ในปี พ.ศ. 2539 ออกอากาศทางช่อง 3 นำแสดงโดยปัทมวรรณ เค้ามูลคดี และบดินทร์ ดุ๊ก ส่วนครั้งที่ 3 ผลิตโดยดาราวิดีโอ นำแสดงโดยวงศกร ปรมัตถากร และดาวิกา โฮร์เน่ ออกอากาศทางช่อง 7 ตั้งแต่วันที่ 28 เมษายน ถึงวันที่ 10 มิถุนายน พ.ศ. 2555
นักแสดงและตัวละคร

| ตัวละคร | นักแสดงหลัก> 2518 | นักแสดงหลัก> 2539 | นักแสดงหลัก> 2555 |
| --- | --- | --- | --- |
| หม่อมราชวงศ์ ธิติรัตน์ กมเลศ (คุณชาย) | ยอดชาย เมฆสุวรรณ | บดินทร์ ดุ๊ก | วงศกร ปรมัตถากร |
| เดือนแรม มณีกุล/มาหยารัศมี | อรัญญา นามวงศ์ | ปัทมวรรณ เค้ามูลคดี | ดาวิกา โฮร์เน่ |
| ร้อยโทแม้นเทพ ชำนาญยุทธ์ (คุณ ต้อม) | นาท ภูวนัย |  | โตนนท์ วงศ์บุญ |
| ชุติมา |  | อัจฉรา ทองเทพ | ป่านทอง บุญทอง |
ตัวละคร: นักแสดงสมทบ
| เพ็ญประกาย |  |  | นัทธินันท์ กุมชพร |
| ดุจแข พิชิตชัย |  | เหมือนฝัน บัณฑิตสกุล | กัญญา รัตนเพชร์ |
| สรรชัย |  |  | แอนดรูว์ โคนินทร์ |
| หม่อมราชวงศ์หญิงธิดา กมเลศ(ธิดา) |  |  | พิไลรัมภา สิริสุรีภัสร์ |
| หมอเกรียง สรไกร |  |  | นพพล พิทักษ์โล่พานิช |
| จารุณี |  |  | ปราณวรินทร์ ปามี |
| ศรัญย์ |  |  | อิทธิกร สาธุธรรม |
| เมิน |  |  | วสุ แสงสิงแก้ว |
| จันทรา |  | พิราวรรณ ประสพศาสตร์ | มัณฑนา หิมะทองคำ |
| หม่อมรัตนา |  |  | กชกร นิมากรณ์ |
| พินิจ |  |  | พงศ์ประยูร ราชอาภัย |
| ป้ามะลิ |  |  | สุดารัตน์ เดชากุล |
| ป้าพิม |  |  | ปัทมา ปานทอง |
| สุดใจ |  |  | อรุโณทัย จิตตรีขันธ์ |
| เจิม |  |  | ตระการ พันธุมเลิศรุจี |
| เขต |  |  | พิพัฒน์พล โกมารทัต |
| ราศรี |  |  | จุฑาทิพย์ ครุธามาศ |
| หม่อมเจ้าธีรธำรง |  |  | ศุกล ศศิจุลกะ |
| ชำนิ |  |  | เวนย์ ฟอลโคเนอร์ |
| วีระ |  |  | สิทธิพันธ์ กลมเกลี้ยง |
| ละเมียด |  |  | พรอนันต์ ศรีจันทร์ |
| นายกลํ่า |  |  | อนุทิน ปิ่นแก้ว |
| นางจวน |  |  | สิริยา นฤนาท |
| แป้น |  |  | ชนิตา สุภาพันธุ์ |
ตัวละคร: นักแสดงรับเชิญ
| สงคราม |  |  | สิรคุปต์ เมทะนี |
สปาย X แฟมิลี โค้ด ไวท์

| สปาย X แฟมิลี โค้ด ไวท์ |
| --- | --- |
ใบปิดภาพยนตร์

ญี่ปุ่น: 劇場版 SPY×FAMILY CODE: White
 
กำกับ: ทาคาชิ คาตากิริ
บทภาพยนตร์: อิจิโระ โอโคอุจิ
สร้างจาก: สปาย × แฟมิลี โดย ทัตสึยะ เอนโด
นักแสดงนำ: ทากูยะ เองูจิ อัตสึมิ ทาเนซากิ ซาโอริ ฮายามิ เคนิจิโระ มัตสึดะ
กำกับภาพ: อาคาริ ไซโตะ
ตัดต่อ: เคียวจิ อาซาโนะ
ดนตรีประกอบ: (K)now Name
แอนิเมเตอร์: อากาเนะ ฟูชิฮาระ
บริษัทผู้สร้าง: Wit Studio โคลเวอร์เวิกส์ 
ผู้จัดจำหน่าย: โทโฮ (ญี่ปุ่น) อนิเพลกซ์ (อเมริกาเหนือ)
วันฉาย: 22ธันวาคม2023 　 13มีนาคม2024 　
ความยาว: 110 นาที
ประเทศ: ญี่ปุ่น
ภาษา: ญี่ปุ่น
ทำเงิน: US$43.9 ล้านเหรียญสหรัฐ
สปาย X แฟมิลี โค้ด ไวท์เป็นภาพยนตร์แอนิเมชันคอมเมดี้แอ็คชั่น สายลับญี่ปุ่น ประจำปี 2023 กำกับโดยทาคาชิ คาตางิริ บทภาพยนตร์โดยอิจิโระ โอโคอุจิและอำนวยการสร้างโดยWit Studioและโคลเวอร์เวิกส์สร้างจากมังงะเรื่องสปาย × แฟมิลีที่เขียนและวาดโดยทัตสึยะ เอนโด
ภาพยนตร์เรื่องนี้เข้าฉายในโรงภาพยนตร์ในญี่ปุ่นเมื่อวันที่ 22 ธันวาคม พ.ศ. 2566 นักพากย์จากซีรีย์อนิเมะโทรทัศน์ได้กลับมาพากย์เสียงบทบาทเดิม
เรื่องย่อ

ในยุคที่ประเทศต่างๆ ทั่วโลกมีส่วนร่วมในสงครามข้อมูลลับอันดุเดือด ลอยด์ ฟอร์เจอร์ เจ้าหน้าที่ข่าวกรองผู้มีความสามารถจากประเทศเวสตาลิสทางตะวันตก ซึ่งมีชื่อรหัสว่า"ทไวไลท์"หรือโค้ดเนม สนธยา กำลังปฏิบัติภารกิจตามปกติของเขาสำหรับกระทรวงสารสนเทศและความมั่นคงตะวันตกอย่างขยันขันแข็งแต่ทว่าลอยด์เขาได้รับคำสั่งที่ไม่คาดคิดให้เปลี่ยนตัวจัดการสำหรับปฏิบัติการ "สตริกซ์" ที่กำลังดำเนินอยู่ เขาต้องประหลาดใจเมื่อผู้ดูแลคนใหม่ที่ได้รับมอบหมายเป็นคนไร้ความสามารถในขณะเดียวกัน ที่โรงเรียนอีเดน อะคาเดมี่ก็มีข่าวลือแพร่สะพัดเกี่ยวกับการฝึกภาคปฏิบัติด้านการทำอาหาร ซึ่งผู้ชนะจะได้รับรางวัล "ดาว" ในความพยายามที่จะแสดงความคืบหน้าในปฏิบัติการ Strix และเจรจาเพื่อความต่อเนื่องกับ "ไวซ์"  โดยมีเป้าหมายเพื่อปกป้องสันติภาพของโลกในท้ายที่สุด ลอยด์ จึงตัดสินใจที่จะช่วย อาเนีย เอาชนะการแข่งขันทำอาหารที่โรงเรียนอีเดน ด้วยการทำอาหารจานโปรดของผู้อำนวยการ เพื่อที่จะทำให้ตัวเขาไม่ต้องถูกแทนที่โดยเจ้าหน้าที่คนอื่น ลอยด์ตัดสินใจให้ยอร์ทำขนมซึ่งเป็นขนมแบบดั้งเดิมจากภูมิภาค เมืองฟริซิส เพื่อเป็นที่ชื่นชอบของผู้อำนวยการโรงเรียน เพื่อให้มั่นใจถึงรสชาติที่แท้จริง ครอบครัว ฟอร์เจอร์ จึงได้ออกทริปพักร้อนและเดินทางไปที่เมืองฟริซิสแต่ในระหว่างทาง อาเนีย ไปเจอหีบปริศนาที่มีช็อกโกแลตและเผลอกินเข้าไป ทำให้ถูกคนตามล่า
การผลิต

ภาพยนตร์เรื่องนี้ได้รับการประกาศในงาน Jump Festa 2023 ในเดือนธันวาคม ปี 2022 โดยนักเขียนทัตสึยะ เอนโด ได้นำเสนอในงาน AnimeJapan 2023 เมื่อวันที่ 25 มีนาคม พ.ศ. 2566 โดยมีการประกาศว่าภาพยนตร์เรื่องนี้จะใช้ชื่อว่าSpy×Family Code: Whiteและจะกำกับโดย ทาคาชิ คาตากิริ บทภาพยนตร์โดย อิจิโระ โอโคอุจิ และอำนวยการสร้างโดยWit Studioและโคลเวอร์เวิกส์ ใน วันที่ 12 กันยายน พ.ศ. 2566 มีรายงานว่าโทโมยะ นากามูระและเคนโตะ คาคุจะพากย์เสียงคู่วายร้าย  เมื่อวันที่ 22 กันยายน พ.ศ. 2566 มีการประกาศว่าบันโจ กิงกะและชุนสุเกะ ทาเคอุจิได้รับเลือกให้พากย์เสียงรับบทเป็นตัวร้ายอีกสองคน
การปล่อยตัว

ภาพยนตร์เรื่องนี้เข้าฉายในโรงภาพยนตร์ในญี่ปุ่นเมื่อวันที่ 22 ธันวาคม พ.ศ. 2566 รวมถึงการฉายรอบเที่ยงคืน ในวันที่ 9 มกราคม พ.ศ. 2567 มีการประกาศว่าโรงภาพยนตร์เก้าแห่งในโตเกียว คานากาว่า โอซาก้า นางาซากิ และโอกินาวาจะฉายภาพยนตร์เรื่องนี้พร้อมคำบรรยายภาษาอังกฤษในวันที่ 19 มกราคม
Crunchyrollได้รับลิขสิทธิ์ภาพยนตร์เรื่องนี้แล้ว และจะออกฉายในอเมริกาเหนือในวันที่ 19 เมษายน พ.ศ. 2567 โดยมีทั้งเวอร์ชันคำบรรยายภาษาอังกฤษและพากย์เสียง Neofilms เปิดตัวภาพยนตร์เรื่องนี้ในฮ่องกงเมื่อวันที่ 1 กุมภาพันธ์ พ.ศ. 2567 SMG Holdings ซึ่งเป็นผู้จัดจำหน่ายภาพยนตร์ของเกาหลีวางแผนที่จะออกฉายภาพยนตร์เรื่องนี้ในเกาหลีในเดือนมีนาคม พ.ศ. 2567 Encore Filmsผู้จัดจำหน่ายภาพยนตร์ในเอเชียตะวันออกเฉียงใต้ได้รับใบอนุญาตและเผยแพร่ภาพยนตร์ ภาพยนตร์ที่อินโดนีเซียวันที่ 7 กุมภาพันธ์ ที่สิงคโปร์วันที่ 8 กุมภาพันธ์ และที่บรูไนวันที่ 22 กุมภาพันธ์ CGV Cinemasเปิดตัวภาพยนตร์เรื่องนี้ในเวียดนามเมื่อวันที่ 10 กุมภาพันธ์ พ.ศ. 2567 ซึ่งเป็นวันแรกของเทศกาลวอร์เนอร์บราเธอส์พิคเจอส์ประกาศเปิดตัวภาพยนตร์เรื่องนี้ในวันที่ 22 กุมภาพันธ์ในมาเลเซีย 13 มีนาคมในฟิลิปปินส์ และ 14 มีนาคมในประเทศไทย
ภาพยนตร์มีกำหนดเข้าฉายในเบลเยียม ฝรั่งเศส และสวิตเซอร์แลนด์ในวันที่ 17 เมษายน ออสเตรเลีย นิวซีแลนด์ และเม็กซิโกในวันที่ 18 เมษายน สเปนในวันที่ 19 เมษายน ออสเตรียและเยอรมนีในวันที่ 23 เมษายน อิตาลีและแคริบเบียนในวันที่ 24 เมษายน เลือก ประเทศในอเมริกาใต้ อเมริกากลาง และยุโรป ในวันที่ 25 เมษายน และคาบสมุทรบอลข่าน เอกวาดอร์ ฟินแลนด์ ไอซ์แลนด์ นอร์เวย์ สวีเดน และเวเนซุเอลา ในวันที่ 26 เมษายน
โนเวลดัดแปลงจากภาพยนตร์ชื่อเดียวกันได้เผยแพร่เมื่อวันที่ 22 ธันวาคม พ.ศ. 2566 ซึ่งเป็นวันเดียวกับภาพยนตร์ฉายรอบปฐมทัศน์ ซึ่งเขียนโดยอายะ ยาจิมะ ผู้เขียนโนเวลเรื่องสปายxแฟมิลีและเรื่องสปายxแฟมิลี:ภาพถ่ายครอบครัวซึ่งเป็นโนเวลที่สร้างจากเนื้อเรื่องของภาพยนตร์ ซึ่งเขียนบทโดยอิจิโระ โอโคอุจิ
หนังสือเล่มเล็กที่จัดพิมพ์ 4 ล้านเล่มในชื่อSpy × Family Code: White Film Fileได้รับการแจกจ่ายในโรงภาพยนตร์ในญี่ปุ่น ซึ่งประกอบด้วยมังงะต้นฉบับ 8 หน้าและปกต้นฉบับโดยนักเขียนทัตสึยะ เอนโดและรวมบทสัมภาษณ์ของ นักเขียนเอนโดกับทีมงานแอนิเมชัน และผู้พากย์เสียง เริ่มตั้งแต่วันที่ 13 มกราคม พ.ศ. 2567 มีการแจกจ่ายการ์ดภาพประกอบAR 500,000 ใบที่วาดโดยทัตสึยะ เอนโดะ โดยมีคิวอาร์โค้ด สำหรับแสดงโมเดลสามมิติป๊อปเอาท์ของลอยด์ ฟอร์เจอร์พร้อมเส้นเสียง
แผนกต้อนรับ

ภาพยนตร์เรื่องนี้ได้รับเสียงวิจารณ์ชื่นชมในญี่ปุ่น ขายตั๋วได้ 866,436 ใบและทำรายได้ 1.224 พันล้านเยนภายในสามวันแรก (ตั้งแต่วันศุกร์ที่ 22 ธันวาคมถึงวันอาทิตย์ที่ 24 ธันวาคม) ซึ่งทำให้ครองตำแหน่งแรกในการจัดอันดับบ็อกซ์ออฟฟิศของญี่ปุ่น โซเชียลมีเดียของอนิเมะยังรายงานด้วยว่าอัตราความพึงพอใจในหมู่ผู้ชมอยู่ที่ 93.6% ในสุดสัปดาห์ที่สอง ภาพยนตร์เรื่องนี้ยังคงครองตำแหน่งที่ 1 โดยขายตั๋วได้ประมาณ 585,000 ใบ และทำรายได้ 800 ล้านเยน ทำให้มียอดจำหน่ายตั๋วทั้งหมดสูงถึง 2.08 ล้านใบ รวมมูลค่าสะสม 2.8 พันล้านเยน รายได้ณ วันที่ 4 มกราคม มีรายงานว่าภาพยนตร์เรื่องนี้ขายตั๋วได้ 2.59 ล้านใบ สร้างรายได้มากกว่า 3.4 พันล้านเยน ณ วันจันทร์ที่ 8 มกราคม ในช่วงสุดสัปดาห์ที่สาม ภาพยนตร์เรื่องนี้ยังคงอยู่ในตำแหน่งแรกในการจัดอันดับบ็อกซ์ออฟฟิศและมียอดขายตั๋ว 3.29 ล้านใบ โดยมีรายได้สะสมรวม 4.41 พันล้าน
แหล่งข้อมูลอื่น

เว็บไซต์อย่างเป็นทางการ
สปาย X แฟมิลี โค้ด ไวท์ (ภาพยนตร์) ที่เครือข่ายข่าวอนิเมะ
| ด ค กสปาย × แฟมิลี โดย ทัตสึยะ เอ็นโด |
| --- | --- |
 ตัวละคร  มังงะ  ภาพยนตร์  เพลง "Mixed Nuts"  "Comedy"  อนิเมะ ตอน  ฤดูกาล 1  2 
  หมวดหมู่ 
| ด ค กวิตสตูดิโอ |
| --- | --- |
ซีรีส์โทรทัศน์:  ผ่าพิภพไททัน (2013–2019)  ยุ่งนักหนา เลขาพญายม (2014)  The Rolling Girls (2015)  เทวทูตแห่งโลกมืด (2015)  ซอมบี้ปราการเหล็ก (2016)  เจ้าสาวผมแดงกับจอมเวทอสูร (2017–2018)  After the Rain (2018)  สงครามคนทมิฬ (2019)  GaruGaku: Saint Girls Square Academy (2020–2021)  วีวี่ บทเพลงจักรกลกู้ศตวรรษ (2021)  อันดับพระราชา (2021–2022)  สปาย × แฟมิลี (2022–2023)  โอนิปัง! (2022)  อันดับพระราชา: หีบสมบัติแห่งความกล้าหาญ (2023)  Kizuna no Allele (2023)  โนโกะตัน เพื่อนฉันพันธุ์กวาง (2024)  ทีมพลีชีพมหาวายร้าย อิเซไค (2024)  ไยบะ เจ้าหนูซามูไร (2025)  การปฏิวัติของสาวน้อยหนอนหนังสือ (2026) 
ภาพยนตร์:  Hal (2013)  ผ่าพิภพไททัน (2014–2020)  The Empire of Corpses (2015)  ซอมบี้ปราการเหล็ก (2016–2017)  Laughing Under the Clouds Gaiden (2017–2018)  โปเกมอน เดอะมูฟวี่ ตอน เรื่องราวแห่งผองเรา (2018)  ซอมบี้ปราการเหล็ก: Unato Decisive Battle (2019)  บับเบิ้ล (2022)  สปาย X แฟมิลี โค้ด ไวท์ (2023) 
โอวีเอ:  ผ่าพิภพไททัน (2013–2014)  Attack on Titan: No Regrets (2014–2015)  ยุ่งนักหนา เลขาพญายม (2015)  เจ้าสาวผมแดงกับจอมเวทอสูร: Those Awaiting a Star (2016–2017)  Attack on Titan: Lost Girls (2017–2018)  เด็กหญิงอีกฟากฝั่ง (2019–2022) 
โอเอ็นเอ:  ยอดคนลวงโลก (2020)  แวมไพร์ในสวน (2022)  โปเกมอน ฮิซุยโชว์ (2022)  Pokémon: Paldean Winds (2023)  ยอดคนลวงโลก: Razbliuto (2024)  The Grimm Variations (2024)  My Melody & Kuromi (2025)  Moonrise (TBA)  ดิวันพีซ (TBA) 
วิดีโอเกม:  Tales of the Rays  Kōtetsujō no Kabaneri -Ran- Hajimaru Michiato  BlazBlue: Cross Tag Battle  ปรินเซส คอนเนค! รี: ไดฟ์ 
 หมวดหมู่
สถานีห้วยขวาง

สถานีห้วยขวาง (อังกฤษ: Huai Khwang Station, รหัส BL18) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก กรุงเทพมหานคร ตั้งอยู่ในย่านอาคารที่พักอาศัย โรงแรม และสถานเริงรมย์บนถนนรัชดาภิเษก
ที่ตั้ง

ถนนรัชดาภิเษก บริเวณกลางแยกห้วยขวาง (จุดบรรจบถนนรัชดาภิเษกและถนนประชาราษฎร์บำเพ็ญ) ในพื้นที่แขวงดินแดง แขวงรัชดาภิเษก เขตดินแดง และแขวงห้วยขวาง เขตห้วยขวาง กรุงเทพมหานคร
บริเวณโดยรอบสถานีห้วยขวางเป็นย่านที่พักอาศัยหนาแน่นใจกลางเมือง มีถนนซอยจำนวนมากที่เชื่อมจากถนนรัชดาภิเษกไปยังถนนวิภาวดีรังสิต, ถนนสุทธิสารวินิจฉัย และถนนอโศก-ดินแดง ผ่านเส้นทางหลักในพื้นที่เขตดินแดง ได้แก่ ถนนประชาราษฎร์บำเพ็ญ, ถนนประชาสุข และถนนประชาสงเคราะห์ ส่วนในเขตห้วยขวางมีโครงข่ายถนนซอยที่เชื่อมผ่านถนนประชาอุทิศ แยกเหม่งจ๋าย ออกไปยังถนนประดิษฐ์มนูธรรมและถนนรามคำแหงในพื้นที่เขตวังทองหลางและบางกะปิ โดยเฉพาะในพื้นที่เขตดินแดงที่อยู่ใกล้กับสถานีเป็นที่ตั้งของ "เคหะชุมชนห้วยขวาง" ซึ่งเป็นชุมชนขนาดใหญ่ใจกลางกรุงเทพมหานครต่อเนื่องกับ "เคหะชุมชนดินแดง" มีตลาดสดห้วยขวางอยู่ใจกลางชุมชน ดังนั้น แม้ก่อนหน้าในระหว่างการก่อสร้างโครงการรถไฟฟ้ามหานคร สถานีแห่งนี้จะเคยใช้ชื่อว่า "สถานีประชาราษฎร์บำเพ็ญ" ตามชื่อถนนที่ตัดกับถนนรัชดาภิเษกบริเวณที่ตั้งสถานีก็ตาม แต่ในภายหลังก็ได้เปลี่ยนมาใช้ชื่อ "สถานีห้วยขวาง" ซึ่งเป็นที่คุ้นเคยในท้องถิ่นมากกว่า
ในอดีตสมัยรัฐบาลชวน ปี พ.ศ. 2536-2537 มีแผนใช้พื้นที่บริเวณสถานีห้วยขวางเป็นสถานีกลางของกรุงเทพฯ ซึ่งเป็นรูปแบบเดียวกับสถานีกลางบางซื่อที่เชื่อมกับระหว่างโฮปเวลล์ และรถไฟความเร็วสูงสาย กรุงเทพ-สนามบินหนองงูเห่า-ระยอง แต่โครงการต้องถูกระงับไปเนื่องจากวิกฤตการณ์การเงินในเอเชีย พ.ศ. 2540
แผนผังสถานี

| 0 | 1 | 2 |
| --- | --- | --- |
| G ระดับถนน  | - | ป้ายรถประจำทาง, อาคารจูบิลีเพรสทีจ โรงเรียนกุนนทีรุทธารามวิทยาคม |
| B1 ชั้นขายบัตรโดยสาร  | ชั้นขายบัตรโดยสาร | ทางออก 1-4, ห้องขายบัตรโดยสาร, เครื่องขายบัตรโดยสาร |
| B2 ชานชาลา | ชานชาลา 2 | สายสีน้ำเงิน มุ่งหน้า ท่าพระ (ผ่าน บางซื่อ) |
B2 ชานชาลา: ชานชาลาเกาะกลาง, ประตูรถจะเปิดทางด้านขวา
| B2 ชานชาลา | ชานชาลา 1 | สายสีน้ำเงิน มุ่งหน้า หลักสอง |